גמר גביע המדינה בכדורגל 2022

גמר גביע המדינה בכדורגל 2022 התקיים באצטדיון טדי בירושלים ב-24 במאי 2022, ובו נקבע כי מחזיקת גביע המדינה בכדורגל 2021/2022 היא הפועל באר שבע, שניצחה במשחק את מכבי חיפה בתוצאה 1-3 בדו-קרב פנדלים, אחרי תיקו 2-2 בתום הארכה. הייתה זו המהדורה ה-83 של גביע המדינה, וה-69 מאז קום המדינה.

הפועל באר שבע, זכתה בגביע המדינה ה-3 בתולדותיה, לאחר 6 משחקים במפעל, מתוכם ניצחה ב-5 (הפסידה רק למכבי פתח תקווה במשחק הראשון) ומאזן שערים של 12-5, כאשר עמדה על ממוצע של שני שערי זכות בכל משחק. הפועל באר שבע חזרה למעמד הגמר בפעם השנייה ב-3 שנים, וזכתה בתואר פעם נוספת מאז הזכייה האחרונה ב2019/2020, אז גברה במשחק הגמר על מכבי פתח תקווה 0-2.

מנגד, מכבי חיפה העפילה לגמר ה-17 בתולדותיה, וחזרה למעמד זה לראשונה מאז 2016, אז זכתה בגביע לאחר שניצחה במשחק הגמר את מכבי תל אביב.

 הדרך אל הגמר 
הפועל באר שבעסיבובמכבי חיפהיריבהתוצאהיריבהתוצאהבית"ר תל אביב בת ים3-032 האחרונותהפועל ירושלים0-2מכבי נתניה1–1 (1–2 ה)שמינית הגמרבית"ר ירושלים0–4מכבי פתח תקווה1–0רבע הגמר (משחק ראשון)הפועל חדרה0–20–2רבע הגמר (גומלין)0–11–2רבע הגמר (סיכום)0–3מכבי תל אביב1–3חצי הגמרהפועל חיפה2–0

 סיכום מהלכי המשחק 
 המחצית הראשונה 
שניות ספורות מפתיחת המשחק, נזרקו אבוקות מכיוון יציע אוהדי הפועל באר שבע, והמשחק נעצר למספר דקות. לפני חידושו, הגיב היציע של מכבי חיפה עם רימוני עשן ואבוקות שגרמו לעצירת המשחק פעם נוספת.

עם חידוש המשחק בדקה ה-11, שחקן מכבי חיפה דולב חזיזה עם האיום הראשון לשערו של עומרי גלזר שוער הפועל באר שבע, כאשר הוא בעט מחוץ לרחבה לכיוונו, אבל הכדור שלו יצא החוצה. בדקה -14 נוצרה התקפה מתפרצת ביתרון מספרי של הירוקים, אך היא הסתיימה מוקדם מידי, כששחקנה של חיפה צ'רון שרי נתן לעצמו מקדמה גדולה מידי ואיבד את הכדור. בדקה ה-15 ספג שחקן חיפה, בוגדן פלאניץ' כרטיס צהוב, אחרי עבירה על יוג'ין אנסה.

בדקה ה-24, הגבהה של שחקן חיפה עומר אצילי הגיעה לאזור מסוכן ברחבה וגלזר לא יצא טוב, אבל בלמה של באר שבע, מיגל ויטור הרחיק היטב את הכדור.

בדקה ה-28 כדור חוץ של שחקן הפועל באר שבע אור דדיה הגיע ליוג'ין אנסה, שרץ על הקו והוציא כדור רוחב לחלוץ רמזי ספורי שהיה פנוי ברחבה, והפועל באר שבע עלתה ליתרון 1:0 במשחק. בדקה ה-30 עבירה קשה של שחקן חיפה, חוסה רודריגס, זיכתה אותו בכרטיס צהוב.

בדקה ה-33 הייתה הזדמנות נוספת לשחקן ב"ש ספורי, אך הפעם הכדור עבר ליד הקורה ויצא החוצה. בדקה ה-40 רשמה חיפה מצב מסוכן, כאשר כדור עומק של חזיזה מצא את שרי בזווית קשה וההולנדי חילץ קרן משוער ב"ש גלזר.

בדקה ה-45+2 שחקן חיפה, עומר אצילי נפל ברחבה של גלזר ודרש פנדל מהשופט בר נתן, אבל השופט לא שרק. בדקה ה-45+5 הייתה הזדמנות מצוינת של ב"ש לצאת למתפרצת, אך המצב הסתיים בכדור עומק לא טוב, אליו אנסה הגיע סמוך לקו החוץ.

 המחצית השנייה 
בפתיחת המחצית השנייה ביצעה מכבי חיפה צמד חילופים.

בדקה ה-48 בעיטה של נטע לביא הגיע לגלזר, שהדף מצוין. במתפרצת בצד השני, ניסה חלוץ ב"ש אנסה בעיטה משלו מרחוק, אבל שלח את הכדור החלש ישר לידיים של שוער חיפה.

בדקה ה-56 איזנה מכבי חיפה את התוצאה ל-1:1, כאשר השופט בר נתן הצביע על הנקודה הלבנה והעניק פנדל, לאחר ששחקן חיפה מחמוד ג'אבר הוכשל ברחבה. את הפנדל המיר עומר אצילי ל-1:1.

בדקה ה-58 דולב חזיזה בעט מרחוק, בעיטה שחלפה מעל לשערו של גלזר.

בדקה ה-66 הגבהה מצוינת לרחבה נבעטה מהאוויר על ידי מיקאל אלפונס, שסחט הצלה של שוער ב"ש. שרי שהיה ברחבה לא הגיע לריבאונד.

בדקה ה-71 עלתה הפועל באר שבע ליתרון של 1:2 לאחר שכדור נייח של דנילו אספרייה הגיע אל המחליף, רותם חטואל, שעלה מעל כולם וכבש את היתרון בנגיחה.

בדקה ה-74 קיבל צ'רון שרי את הכרטיס הצהוב. בדקה ה-81 היה ניסיון נוסף של חטואל מרחוק, כשניסה להקפיץ מעל שוער חיפה שהיה מעט מחוץ לשער. הכדור שלו יצא החוצה. בדקה ה-83 ביצעה הפועל באר שבע חילוף כפול בניסיון לשמור על תוצאת המשחק לטובתה.

בדקה ה-85 ספג הלדר לופש את הכרטיס הצהוב הראשון במשחק לחובתה של הפועל באר שבע.

בדקה ה-87 הצליחה מכבי חיפה לכבוש ולאזן את התוצאה ל-2:2, אחרי שהגבהה של חיפה ננגחה על ידי ויטור אל מעל גלזר שיצא אל הכדור ואף אחד לא הצליח לעצור את הכדור, והובקע גול עצמי.

בדקה ה-90 אספרייה ספג את הכרטיס הצהוב השני לחובת באר שבע במשחק. המשחק הסתיים לאחר 4 דקות תוספת זמן, והמשחק הומשך להארכה על מנת להכריע את הגמר.

 הארכה ודו-קרב פנדלים 
בדקה ה-95 בהארכה, הגבהה נהדרת של שרי מצאה את החלוץ, גודסוויי דוניו שנגח את הכדור מעל השער.

בדקה ה-98, קשר חיפה דולב חזיזה קיבל כרטיס צהוב. בדקה ה-106 ספג מוחמד אבו פאני את הכרטיס הצהוב. בדקה ה-113 ביצעה מכבי חיפה את החילוף האחרון במשחק. בדקה ה-120 ספג דוניו את הכרטיס הצהוב האחרון במשחק. המשחק סיים את זמנו החוקי, והמפגש עבר לדו-קרב פנדלים.

בדו-קרב המכריע - הבעיטה הראשונה של שחקן הפועל באר שבע דנילו אספרייה, נעצרה במשקוף השער. הבעיטה הראשונה של שחקן חיפה דולב חזיזה הוחמצה. בהמשך הכניסו תומר יוספי ומוחמד אבו פאני את הפנדלים שלהם והתוצאה נשארה שוויון של 1:1 בתום 2 בעיטות לכל קבוצה.

את הפנדל השלישי של באר שבע הבקיע איאד אבו עביד שנתן יתרון לקבוצתו, אך שחקן חיפה לא הצליח להשוות והתוצאה בתום שלושה סיבובי בעיטות היה 2:1 להפועל באר שבע. בהמשך הבקיע שחקן באר שבע הלדר לופש פנדל נוסף לקבוצתו וקבע תוצאה של 3:1. שחקן מכבי חיפה מאוויס צ'יבוטה החמיץ את הפנדל הרביעי לקבוצתו, ובזאת חיפה הפסידה את הדו-קרב והמשחק הוכרע לטובתה של הפועל באר שזכתה בגביע בפעם השנייה ב-3 שנים.

 סיקור המשחק 

 הרכבי הקבוצות 

 שוער 55  עומרי גלזרמגן ימני 30 אור דדיהבלם 5  איאד אבו עבידבלם 18  איתן טיביבלם4 מיגל ויטור (קפטן)מגן שמאלי 22  הלדר לופש  קשר 35 מראינו בריירוקשר 3 דוד קלטינסקיצוני ימני 10 דור מיכה   קיצוני שמאלי 7 רמזי ספורי   חלוץ 31 יוג'ין אנסה   מחליפים:שוער 1   אריאל הרושבלם 44   חאתם אלחמיד קשר 15   תומר יוספי   קשר 16   גוסטבו מרמנטיני   חלוץ 9 איתי שכטר חלוץ 11  שגיב יחזקאלחלוץ 13 ניקיטה רוקאביצהחלוץ 70 דנילו אספרייה    חלוץ 77 רותם חטואל   מאמן: אליניב ברדה שוער 77  רועי פוקסמגן ימני 14 חוסה רודריגז    בלם 5 בוגדן פלאניץ' (קפטן)  בלם 3  שון גולדברג מגן שמאלי 12  סאן מנחם   קשר 26 מחמוד ג'אבר   קשר 4 עלי מוחמד    קשר התקפי 10 צ'רון שרי    קיצוני ימני 7  עומר אצילי  קיצוני שמאלי 8  דולב חזיזה  חלוץ 11 גודסוויי דוניו    מחליפים:שוער 52 איתמר ישראליבלם 15 עופרי ארד בלם 24 אורי דהןבלם 55 רמי גרשון   מגן ימני 23 מיקאל אלפונס   קשר 33 מאור לויקשר 6 נטע לביא   קשר 16 מוחמד אבו פאני    חלוץ 13 מאוויס צ'יבוטה    מאמן: ברק בכר
שופט:
 דניאל בר נתן

עוזרי שופט:
 דודו ביטון (קוון)
 רועי חסן (קוון)
 זיו אדלר (שופט וידאו)
 דוד פוקסמן (ע. שופט וידאו)

שופט רביעי:
 יגאל פריד

קישורים חיצוניים
 סיקור המשחק באתר ההתאחדות לכדורגל בישראל


 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2022
קטגוריה:הפועל באר שבע
קטגוריה:מכבי חיפה (כדורגל)
קטגוריה:חיפה: תחרויות ספורט
קטגוריה:2022 בישראל: כדורגל